CELEX: C2005/006/02
Language: et
Date: 2005-01-08 00:00:00
Title: Euroopa Kohtu (suurkoda) 9. novembri 2004. aasta otsus kohtuasjas C-46/02 (Vantaan käräjäoikeus'e eelotsusetaotlus): Fixtures Marketing Ltd versus Oy Veikkaus Ab (Direktiiv 96/9/EÜ — Andmebaaside õiguskaitse — Sui generis õigus — Andmebaasi sisu kogumise, kontrollimise või esitamisega seotud investeeringu mõiste — Jalgpalli meistriliigade võistluskalendrid — Kihlveod)

8.1.2005   
            
            
               ET
            
            
               Euroopa Liidu Teataja
            
            
               C 6/2
            
         
      EUROOPA KOHTU
   
   (suurkoda)
   9. novembri 2004. aasta otsus
   kohtuasjas C-46/02 (Vantaan käräjäoikeus'e eelotsusetaotlus): Fixtures Marketing Ltd versus Oy Veikkaus Ab (1)
   
   (Direktiiv 96/9/EÜ - Andmebaaside õiguskaitse - Sui generis õigus - Andmebaasi sisu kogumise, kontrollimise või esitamisega seotud investeeringu mõiste - Jalgpalli meistriliigade võistluskalendrid - Kihlveod)
   (2005/C 6/02)
   Kohtumenetluse keel: soome
   Kohtuasjas C-46/02, mille esemeks on Euroopa Kohtule EÜ artikli 234 alusel Vantaan käräjäoikeus'e (Soome) poolt esitatud eelotsusetaotlus nimetatud kohtus pooleliolevas asjas järgmiste poolte vahel: Fixtures Marketing Ltd ja Oy Veikkaus Ab, tegi Euroopa Kohus (suurkoda), koosseisus: koja esimees V. Skouris ning kodade esimehed P. Jann, C. W. A. Timmermans, A. Rosas ja K. Lenaerts (ettekandja) ning kohtunikud J.-P. Puissochet, R. Schintgen, N. Colneric ja J. N. Cunha Rodrigues; kohtujurist C. Stix-Hackl, kohtusekretärid vanemametnikud M. Múgica Arzamendi ja M.-F. Contet, 9. novembril 2004 otsuse, mille resolutiivosa on järgmine:
   Andmebaasi sisu kogumiseks tehtud investeeringu mõistet Euroopa Parlamendi ja nõukogu 11. märtsi 1996. aasta direktiivi 96/9/EÜ andmebaaside õiguskaitse kohta artikli 7 lõike 1 tähenduses peab mõistma kui vahendeid, mis on kulutatud olemasoleva materjali välja otsimiseks ning nimetatud andmebaasi andmete kokku kogumiseks. Mõiste ei hõlma vahendeid, mida on kasutatud andmebaasi sisu koostisosade loomiseks. Jalgpalli võistlussarja korraldamiseks koostatud kohtumiste kalendri puhul ei hõlma see mõiste vahendeid, mis on kulutatud võistlussarja erinevate kohtumiste kuupäevade, kellaaegade ning kohtuvate võistkondade kindlaks tegemiseks.
   
      (1)  EÜT C 109, 4.5.2002.